# חוק עזר לבאקה-אל-גרבייה בדבר הדברת זבוב ים התיכון

בתוקף סמכותה לפי סעיף 9 לפקודת המועצות המקומיות, 1941[[1]](#footnote-1), מתקינה המועצה המקומית באקה אל-גרבייה חוק עזר זה:

## הגדרות

1. בחוק עזר זה -

"בעל נכסים" -אדם המקבל, או הזכאי לקבל, הכנסה מנכסים או שהיה מקבלה אילו הנכסים היו נותנים הכנסה, בין בזכותו הוא ובין כסוכן, כנאמן או כבא-כוח, בין שהוא הבעל הרשום של הנכסים ובין שאיננו הבעל הרשום, לרבות שוכר או שוכר משנה ששכר את הנכסים לתקופה שלמעלה משלוש שנים;

"המועצה" -המועצה המקומית באקה-אל-גרבייה;

"מחזיק" -אדם המחזיק למעשה בנכסים כבעל או כשוכר או בכל אופן אחר;

"נכסים" -קרקע שבתחום המועצה, בין תפוסה ובין פנויה, בין ציבורית ובין פרטית;

"ראש המועצה" -לרבות אדם שראש המועצה העביר אליו בכתב את סמכויותיו לפי חוק עזר זה, כולן או מקצתן;

"הדברת זבוב ים התיכון" -ריסוס נגד זבוב ים התיכון.

## חובה להדביר זבוב ים התיכון

2. בעל נכסים או המחזיק בהם חייב להדביר את זבוב ים התיכון שבנכסיו.

## הוראות להדברת זבוב ים התיכון

3.

1. ראש המועצה רשאי לדרוש בהודעה בכתב מאת אדם שעבר על הוראות סעיף 2 להדביר את זבוב ים התיכון, ולבצע את כל העבודות הנחוצות לשם כך, בהתאם לפרטים ולתנאים הקבועים בהודעה.
2. ההודעה תכלול את התקופה שבה יש לבצע את ההדברה כאמור בסעיף קטן )א(.
3. אדם שקיבל הודעה כאמור חייב למלא אחריה.

## הדברה על ידי המועצה

4. לא מילא אדם אחרי דרישת המועצה לפי סעיף 3)א(, או ביצע עבודה מהעבודות המפורטות בהודעה שלא לפי הפרטים והתנאים הקבועים בה, רשאית המועצה לבצע את העבודה הדרושה להדברת זבוב ים התיכון ולגבות את הוצאות הביצוע מאותו אדם.

## סמכות ראש המועצה

5.

1. ראש המועצה רשאי להיכנס בכל עת סבירה לנכסים על מנת לבדקם, לבקרם ולעשות בהם כל מעשה הדרוש לו, כדי לברר אם קויימו הוראות חוק עזר זה.
2. לא יפריע אדם לראש המועצה ולא ימנע אותו מהשתמש בסמכויותיו לפי סעיף קטן )א(.

## מסירת הודעות

6. מסירת הודעה לפי חוק עזר זה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה, לאחד מבני משפחתו הבוגרים או לידי כל אדם בוגר העובד או המועסק שם, או נשלחה בדואר במכתב רשום הערוך אל אותו אדם לפי מען מקום מגוריו או עסקו הרגילים או הידועים לאחרונה, או הוצגה במקום בולט באחד המקומות האמורים, או נתפרסמה באחד העתונים הנפוצים בתחום המועצה.

## ענשים

7. העובר על הוראה מהוראות חוק עזר זה, דינו - קנס עשרים לירות, ואם עבר על הוראות סעיף 3)ג( והמועצה לא השתמשה בסמכויותיה לפי סעיף 4 והיתה העבירת נמשכת, דינו - קנס נוסף שתי לירות לכל יום שבו נמשכת העבירה אחרי שנמסרה לו עליה הודעה בכתב מאת ראש המועצה או אחרי הרשעתו בדין.

## השם

8. לחוק עזר זה ייקרא "חוק עזר לבאקה-אל-גרבייה )הדברת זבוב ים התיכון(, תשכ"א-1961".

נתאשר.

ח' באדר תשכ"א )24 בפברואר 1961(

פארס חמדאן

ראש המועצה המקומית באקה-אל-גרבייה

חיים משה שפירא

**שר הפנים**

1. ע"ר 1941, תוס' 1 מס' 1154, עמ' 119. [↑](#footnote-ref-1)